Balić végül a 2001-es Tunéziában rendezett Mediterrán játékokon debütált a horvát válogatottban. Aranyérmet nyert a csapattal, nem úgy a következő évi Európa-bajnokságon, ahol a horvátok csoportutolsóként estek ki a tornán. Egy évvel később annál nagyobb meglepetést okoztak a portugáliai világbajnokságon, ahol aranyérmet nyertek. Miután első csoportmérkőzésüket 29-30-ra elveszítették Argentína ellen, a torna hátra levő részében az összes ellenfelüket legyőzve nyerték meg a tornát.